Răzvan Lucescu mai are nevoie de un singur punct în ultima etapă pentru a câștiga un nou titlu cu PAOK Salonic.
Formația antrenată de Răzvan Lucescu, PAOK Salonic are nevoie de un egal sau o victorie în ultima etapă pentru a câștiga titlul în Grecia. PAOK joacă la Salonic, dar nu pe teren propriu, ci pe terenul marii rivale din oraș - Aris Salonic.
AEK Atena, ocupanta locului doi, va evolua pe teren propriu cu Lamia, partide care au loc duminică, de la ora 20.00.
Dacă va câștiga un nou titlu cu PAOK, cota lui Răzvan Lucescu va crește, iar pe fir au intrat turcii de la Beșiktaș, conform publicațiilor din Turcia. Potrivit „Krampon Sports”, Lucescu junior este văzut ca o soluție mai bună și decât Mircea Lucescu, al cărui nume este vehiculat tot pentru banca lui Beșiktaș.
Lucescu junior are contract cu PAOK până în iunie 2027, însă există și o clauză de reziliere a înțelegerii.